**Til årsmøtet i fylkeslaget i Oslo NtEU den 13. mai 2025.**

**Endring av Oslo NtEUs særvedtekter.**

Styret la frem endringsforslag til særvedtektene på årsmøtet i 2024.

Årsmøtet vedtok å ikke realitetsbehandle forslaget, men å nedsette en vedtektskomité. Denne besto av fylkeslagets kontrollkomite: Berit Hein Moen, Ola Jakob Sønsthagen, Kristine Mollø-Christensen.

Vedtektskomiteen presenterte sitt forslag til endringer av særvedtektene høsten 2024. Det ble avholdt et møte med komiteen og fylkeslagets leder, Ole Kristian Setnes og nestleder, Lill Fanny Sæther i februar 2025.

Resultatet fra dette møtet ble behandlet på styremøte i fylkeslaget den 8. april 2025.

I forlaget som legges frem på årsmøtet har noen materielle endringer, noe korrektur og noen oppdateringer.

Kommentarer til endringene:

Hele § 1 formålsparagrafen foreslås omformulert.

§ 4 Årsmøtet foreslås en endring av fristen for avholdelse av årsmøtet fra utgangen av februar til utgangen av april. Dette fordi styret opplever tidsnød etter nyttår og tidlig på våren.

Mht. valg, § 4 pkt. a) forslås det at det velges leder, nestleder, minst fire styremedlemmer i fylkesstyret i stedet for minst seks styremedlemmer i de opprinnelige vedtektene. Det er fortsatt mulig å velge flere enn fire.

Det er foreslått lagt til et punkt § 4. Pkt. e) som presiserer antallet delegater og varadelegater som velges til NtEUs landsmøte. En tekst som bestemmer dette er flyttet hit fra § 6 i de tidligere vedtektene. Men i tillegg er antallet varamedlemmer økt fra fire til seks. Det har vist seg at i tiden mellom valget av delegater og landsmøtet forekommer det alltid forfall, noen ganger slik at vi enkelte år har vært nede på siste vara, både når det gjelder kvinne- og mannsrepresentasjonen.

I § 5 fylkesstyret speiles antallet som skal velges til styret på årsmøtet, dvs. 6 (leder, nestleder pluss 4). Mht. vararepresentanter er teksten omformet, men realiteten er den samme: Ved forfall av faste styremedlemmer, rykker vararepresentantene opp med fulle rettigheter.

Nytt kulepunkt 5 i § 5: … har ansvar for å påse at hvert enkelt lokallag har minimum en kontaktperson.

§ 6 Endring i teksten fra: Fylkesstyret innkaller til medlemsmøte for å behandle landsmøtesaker og valg av delegater, til: …… behandle landsmøtesaker og eventuelt supplere valg av delegater.

Årsaken til dette er at om medlemsmøtet skal avholdes når vi har fått landsmøtedokumentene, er det sent å få valgt delegater. Dette tar tid. Delegasjonen skal dessuten skoleres.

Siste avsnitt i § 6 i de opprinnelige vedtektene om representasjon til landsmøtet er, som nevnt, flyttet til § 4.

Det foreslås en ny § 10 om samsvar mellom fylkesstyrets vedtekter og vedtektene til NtEU.

Dette er formuleringer som i ulik form står i alle vedtekter for underliggende ledd i en organisasjon.